Source: https://www.soi.sk/sk/najcastejsie-otazky.soi?nocss=1
Timestamp: 2020-02-28 21:45:05+00:00
Document Index: 11066415

Matched Legal Cases: ['§ 6', '§ 17', '§ 17', '§ 8', '§ 17', '§ 17', '§ 22', '§ 619', '§ 596', '§ 499', '§ 623', '§ 599', '§ 100', '§ 101', '§ 17']

nebezpečné výrobky zistené na trhu SR (http://www.soi.sk/sk/Nebezpecne-vyrobky/Narodny-trh-SR.soi)
nebezpečné výrobky zistené na trhu v iných členských štátoch (http://www.soi.sk/sk/Nebezpecne-vyrobky/Jednotny-trh-EU.soi)
má právo vrátiť ho späť výrobcovi, dovozcovi, dodávateľovi alebo predávajúcemu.
V súlade s § 6 ods. 7 zákona č. 250/2007 Z. z. o ochrane spotrebiteľa je výrobca, dovozca, dodávateľ alebo predávajúci povinný nebezpečný výrobok prevziať späť a do troch pracovných dní od jeho prevzatia spotrebiteľovi vrátiť jeho kúpnu cenu vrátane účelne vynaložených nákladov, ktoré je spotrebiteľ povinný preukázať.
Výrobca alebo dovozca je povinný vziať späť nebezpečný výrobok aj vtedy, ak spotrebiteľ nemá doklad o kúpe výrobku.
Spotrebiteľ má právo nebezpečný výrobok vrátiť aj po uplynutí záručnej doby, a teda na jeho vrátenie sa nevzťahujú podmienky reklamačného konania. V takomto prípade spotrebiteľovi neplynie žiadna lehota na vrátenie a uvedené právo na vrátenie nebezpečného výrobku si môže uplatniť kedykoľvek.
Predávajúci má možnosť žiadať od spotrebiteľa vrátenie celého a úplného nebezpečného výrobku. Spotrebiteľ nie je povinný vrátiť výrobok v jeho pôvodnom obale.
Na diskové kolesá sú stanovené prísne bezpečnostné a technické požiadavky, ktorých plnenie sa overuje špeciálnymi skúškami v notifikovaných skúšobných laboratóriách. Overenie plnenia všetkých predpísaných parametrov a požiadaviek na diskové kolesá je predmetom ich schvaľovania.
1. EÚ typovo schválené (homologizované) diskové kolesá podľa predpisu EHK č. 124
Typové schválenie EÚ (správa o homologizácii typu komponentu) a značka typového schválenia EÚ (homologizačná značka) podľa predpisu EHK č. l24 sa udelí v jednom štáte, ktorý pristúpil k Dohode o prijatí jednotných podmienok pre homologizáciu a o vzájomnom uznávaní homologizácie výstroja a súčasti motorových vozidiel zo dňa 20. marca 1958.
Hospodársky subjekt môže takto homologizované diskové kolesá uviesť na trh SR alebo sprístupniť na trhu SR bez akýchkoľvek ďalších osvedčení vydaných Ministerstvom dopravy a výstavby Slovenskej republiky (ďalej len „MDV SR“). Odkaz na plné znenie predpisu EHK č. 124: http://www.telecom.gov.sk/externe/ehk_osn/ehkmain.htm.
2. Vnútroštátne typovo schválené diskové kolesá podľa § 17 zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov (ďalej len „zákon č. 106/2018 Z. z.“)
Vnútroštátne typové schválenie podľa § 17 zákona č. 106/2018 Z. z. vydané MDV SR má obmedzenú platnosť len na území SR, preukazuje sa Osvedčením o vnútroštátnom typovom schválení komponentu alebo Osvedčením o rozšírení vnútroštátneho typového schválenia komponentu a značkou vnútroštátneho typového schválenia.
(Poznámka: V nadväznosti na legislatívne zmeny je na trhu SR stále platné aj vnútroštátne typové schválenie podľa § 8 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, s obmedzenou dobou platnosti najviac na dva roky odo dňa dátumu vydania.)
Diskové kolesá schválené výrobcom vozidla v rámci schvaľovacieho procesu celého vozidla (typové schválenie EÚ vozidla) sú schválené ako náhradný diel vozidla. Tieto diskové kolesá sú zvyčajne predávané autorizovanými predajcami vozidiel a nie sú ponúkané v bežnej sieti obchodov.
- kružnica okolo písmena „E“, za ktorým nasleduje rozlišovacie číslo štátu, ktorý udelil homologizáciu,
- čísla tohto predpisu, po ktorom nasleduje písmeno R, pomlčka a homologizačné číslo.
2. Vnútroštátne typovo schválené diskové kolesá podľa § 17 zákona č. 106/2018 Z. z.
MDV SR pri udelení osvedčenia o vnútroštátnom typovom schválení komponentu podľa § 17 zákona č. 106/2018 Z. z. udelí príslušnému typu diskového kolesa Osvedčenie o vnútroštátnom typovom schválení a schvaľovaciu značku, ktorú tvorí:
- 27 kód priradený Slovenskej republike
- MD MDV SR
- K komponent (typové schválenie komponentu)
- 01139 poradové číslo udeleného typového schválenia komponentu
- 00 číslo rozšírenia udeleného typového schválenia (00 - základné typové schválenie, 01 – prvé rozšírenia, 02 – druhé rozšírenie)
Na trhu SR sa uvádzajú a sprístupňujú aj diskové kolesá s označením nemeckej schvaľovacej autority Kraftfahrt - Bundesamt (KBA). MDV SR uznáva pri žiadosti o udelenie Osvedčenia o vnútroštátnom typovom schválení diskového kolesa schválenie KBA vydané na daný typ diskového kolesa, v ktorom sú uvedené značka, typ/variant/verzia vozidiel, na ktoré je dané diskové koleso schválené namontovať, ako aj podmienky montáže na vozidlo vrátane prekladu do slovenského jazyka.
Pri vnútroštátnom typovom schválení diskových kolies s označením KBA môže byť schvaľovacia značka pridelená MDV SR umiestnená iba na obale diskových kolies a koleso môže byť označené len schvaľovacou značkou KBA.
Diskové koleso, ktoré má MDV SR udelené vnútroštátne typové schválenie a nie je označené schvaľovacou značkou KBA musí byť označené schvaľovacou značkou pridelenou MDV SR aj na obale aj na samotnom kolese.
Na záver si dovoľujeme zdôrazniť, že predávajúci je povinný v zmysle § 22 ods. 6 písm. d) zákona č. 106/2018 Z. z., na vyžiadanie ku každému diskovému kolesu dodať kópiu typového schválenia.
Čo robiť, ak ste si zakúpili neschválené diskové kolesá?
Práva a povinnosti, ktoré vznikajú medzi kupujúcim a predávajúcim pri kúpe tovaru sa riadia príslušnými ustanoveniami zákona č. 40/1964 Zb. Občiansky zákonník v znení neskorších predpisov (ďalej len „OZ“). Zodpovednosť predávajúceho za vady veci predanej v obchode (spotrebiteľské kúpne zmluvy) sa riadi ustanoveniami §§ 619 až 627 OZ, na ktoré sa v prípade, ak niektorá otázka nie je upravená v uvedených ustanoveniach, podporne aplikujú všeobecné ustanovenia upravujúce právne aspekty zodpovednosti za vady pri kúpnej zmluve §§ 596 až 600 OZ, prípadne ustanovenia §§ 499 až 510 OZ upravujúce zodpovednosť za vady v záväzkovoprávnych vzťahoch.
V prípade nových motorových vozidiel, ich komponentov, systémov a samostatných jednotiek považuje súdna prax za vady brániace ich riadnemu užívaniu vady, ktoré predstavujú porušenie pravidiel prevádzky vozidiel na pozemných komunikáciách podľa zákona č. 106/2018 Z. z..
Do kompetencií Slovenskej obchodnej inšpekcie (ďalej len „SOI“) nespadá riešenie hmotnoprávnej stránky reklamácie; nevykonáva posúdenie reklamovanej vady a z uvedeného dôvodu neposkytuje ani záväzné stanovisko k tomu, ako mala byť reklamácia po vecnej stránke vybavená.
Právo zo zodpovednosti za vady podľa § 623 ods. 1, 2 OZ OZ môže kupujúci uplatniť na súde (§ 599 OZ), v prípade ak predávajúci nárok na odstúpenie od zmluvy nebude akceptovať. Toto právo možno uplatniť na súde v 3-ročnej premlčacej dobe (§ 100 a § 101 OZ).
Spor s predávajúcim je spotrebiteľ, s účinnosťou od 01.02.2016, oprávnený riešiť aj prostredníctvom subjektov alternatívneho riešenia sporov v zmysle zákona č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov. Viac informácií o možnostiach alternatívneho riešenia spotrebiteľských sporov ako aj zoznam subjektov alternatívneho riešenia sporov nájdete na stránke Ministerstva hospodárstva Slovenskej republiky https://www.mhsr.sk/obchod/ochrana-spotrebitela/alternativne-riesenie-spotrebitelskych-sporov-1.
Príklad vnútroštátne typovo schváleného diskového kolesa podľa § 17 zákona č. 106/2018 Z. z.
Ak šíriteľ nevyžiadanej reklamy sídli v niektorom z členských štátov EÚ, adresát resp. príjemca nevyžiadanej reklamy sa so žiadosťou o prešetrenie môže obrátiť na Úrad pre reguláciu elektronických komunikácií a poštových služieb, Továrenská 7, P.O.Box 40, 828 55 Bratislava 24, e-mail: e-podatelna@teleoff.gov.sk